Document ID: 32006R1646

ΚΑΝΟΝΙΣΜΌΣ (ΕΚ) αριθ. 1646/2006 ΤΟΥ ΣΥΜΒΟΥΛΊΟΥ
της 7ης Νοεμβρίου 2006
για την τροποποίηση του κανονισμού (ΕΚ) αριθ. 639/2004 για τη διαχείριση αλιευτικών στόλων που είναι νηολογημένοι σε εξόχως απόκεντρες περιοχές της Κοινότητας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37 και το άρθρο 299 παράγραφος 2,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας τα ακόλουθα:
(1)
Ο κανονισμός (ΕΚ) αριθ. 639/2004 του Συμβουλίου, της 30ής Μαρτίου 2004, για τη διαχείριση αλιευτικών στόλων που είναι νηολογημένοι σε εξόχως απόκεντρες περιοχές της Κοινότητας (2), επιτρέπει την εφαρμογή παρέκκλισης από τις διατάξεις που προβλέπονται στο άρθρο 9 παράγραφος 1 στοιχείο α) του κανονισμού (ΕΚ) αριθ. 2792/1999 του Συμβουλίου, της 17ης Δεκεμβρίου 1999, για καθορισμό των λεπτομερών κανόνων και ρυθμίσεων σχετικά με τη διαρθρωτική κοινοτική βοήθεια στον τομέα της αλιείας (3), καθώς και στο άρθρο 13 του κανονισμού (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (4).
(2)
Μετά την πολιτική συμφωνία που επιτεύχθηκε στο Συμβούλιο της 19ης Ιουνίου 2006 σχετικά με το Ευρωπαϊκό Αλιευτικό Ταμείο και για να ληφθεί υπόψη η ιδιαίτερη διαρθρωτική, κοινωνική και οικονομική κατάσταση του κλάδου της αλιείας στις εξόχως απόκεντρες περιοχές, θεωρήθηκε αναγκαίο να παραταθεί έως τις 31 Δεκεμβρίου 2006, η ισχύς των παρεκκλίσεων που προβλέπονται στο άρθρο 2 παράγραφος 4 του κανονισμού (ΕΚ) αριθ. 639/2004.
(3)
Λόγω της παράτασης της ισχύος της παρέκκλισης που προβλέπεται στο άρθρο 2 παράγραφος 4 του κανονισμού (ΕΚ) αριθ. 639/2004, είναι αναγκαίο να παραταθεί η ισχύς της παρέκκλισης που προβλέπεται στο άρθρο 2 παράγραφος 5 έως τις 31 Δεκεμβρίου 2008, προκειμένου να καταστεί δυνατή η προσθήκη στο στόλο των νέων σκαφών για την αγορά των οποίων χορηγήθηκαν δημόσιες ενισχύσεις με στόχο την ανανέωση των αλιευτικών σκαφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 639/2004 τροποποιείται ως εξής:
1)
Στο άρθρο 2 παράγραφος 4, η ημερομηνία «31 Δεκεμβρίου 2005» αντικαθίσταται από την ημερομηνία «31 Δεκεμβρίου 2006».
2)
Στο άρθρο 2 παράγραφος 5, η ημερομηνία «31 Δεκεμβρίου 2007» αντικαθίσταται από την ημερομηνία «31 Δεκεμβρίου 2008».
3)
Στο άρθρο 6, η ημερομηνία «31 Δεκεμβρίου 2006» αντικαθίσταται από την ημερομηνία «31 Δεκεμβρίου 2007».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Νοεμβρίου 2006.

Labels: 15
19
6